ai4bharat/Pralekha huggingface dataset:
শিল্পওবাণিজ্যমন্ত্রক
মশলা এবং রন্ধন সংক্রান্ত গাছগাছালি বিষয়ক কোডেক্স কমিটির পঞ্চম অধিবেশন ভার্চুয়াল মাধ্যমে শুরু হয়েছে – ভারত এই অনুষ্ঠানের আয়োজক এবং মশলা পর্ষদ কমিটির সচিব হিসেবে দায়িত্ব পালন করছে
নতুন দিল্লি, ২১ এপ্রিল, ২০২১
মহামারী পরিস্থিতির মধ্যে নিরাপদ ও গুণমান সম্পন্ন খাবারের গুরুত্বের কথা উল্লেখ করে ভারতের খাদ্য সুরক্ষা ও গুণমাণ কর্তৃপক্ষের  চেয়ারপার্সন শ্রীমতী রিতা টেওটিয়া জানিয়েছেন, খাদ্য সুরক্ষা ও গুণমাণ নিশ্চিত করতে নিয়ন্ত্রক সংস্থাগুলিকে আরও সজাগ থাকতে হবে। মশলা ও রন্ধন সংক্রান্ত গাছগাছালি বিষয়ক কোডেক্স কমিটির পঞ্চম অধিবেশনের উদ্বোধনে গতকাল একথা জানান তিনি। শ্রীমতী টেওটিয়া বলেন, বেশি লাভের কারণে অনেক সময় মশলার মধ্যে ইচ্ছাকৃতভাবে ভেজাল মিশিয়ে দেওয়া হয়। এই ভেজাল আটকানোর জন্য নিয়ন্ত্রক সংস্থাগুলিকে অত্যন্ত সচেতন হয়ে কাজ করতে হবে। তিনি বলেন, মশলা ও রন্ধন সম্পর্কীয় বিষয়গুলি নিয়ে বিশ্বব্যাপী যে বাণিজ্যিক লেনদেন হচ্ছে তার সুরক্ষা ও গুণগত মান নিশ্চিত করার ওপর সর্বাধিক গুরুত্ব দেওয়া প্রয়োজন।
ভার্চুয়াল মাধ্যমে শুরু হওয়া এই পঞ্চম অধিবেশন চলবে আগামী ২৯ এপ্রিল পর্যন্ত। ৫০টিরও বেশি দেশের প্রায় ৩০০ জন বিশেষজ্ঞ এই অধিবেশনে আলোচনায় অংশ নিয়েছেন। আদা, লবঙ্গ, জাফরান থেকে শুকনো অথবা ডিহাইড্রেটেড রন্ধন সামগ্রী তৈরি করার ক্ষেত্রে গুণগত মান বজায় রাখার বিষয় নিয়ে চলতি অধিবেশনে কমিটি আলোচনা চালাবে। এমনকি হলুদ, শুকনো ফল এবং বেরি জাতীয় ফল থেকে মশলা তৈরির জন্য গুণগতমান বজার রাখার বিষয়ে ৩টি প্রস্তাব দেওয়া হয়েছে।
ভারতের মশলা পর্ষদের সচিব ডি. সাথিয়ান জানিয়েছেন, এই প্রথম কোডেক্স কমিটি অনলাইন ভিত্তিতে অধিবেশনের আয়োজন করেছে। কোভিড-১৯ মহামারী পরিস্থিতির মধ্যে মশলা এবং রন্ধন সম্পর্কিত জিনিসের বিষয়ে এই ধরণের আলোচনা যৌক্তিকতাও ব্যাখ্যা করেন তিনি। এই অধিবেশনে যোগদানকারী সদস্য দেশগুলির প্রতিনিধিদের উদ্দেশ্যে বক্তব্য রাখতে গিয়ে কোডেক্স অ্যালিমেন্টারিয়াস কমিশনের চেয়ারম্যান মিঃ গিলহের্মা ডি কোস্টা জুনিয়র জানিয়েছেন, খাদ্য সুরক্ষার নিয়ন্ত্রণের অভাবে প্রতি বছর খাদ্য জনিত অসুস্থতার জেরে হাজার হাজার মানুষের মৃত্যু হচ্ছে। তাই খাবারের গুণমান সুনিশ্চিত ও সুরক্ষা বজায় রাখার জন্য কোডেক্স কমিটির মানদণ্ডগুলি আরও প্রসারিত করা প্রয়োজন। বিশ্ব স্বাস্থ্য সংস্থা – হু’র ভারতে নিযুক্ত প্রতিনিধি ডঃ রডরিগো এইচ আফ্রিন জানিয়েছেন, খাদ্য নিয়ন্ত্রক এবং উৎপাদক সংস্থাক সংস্থা উভয়কেই খাদ্য সুরক্ষার গুণগত মান সুনিশ্চিত করতে হবে। কোভিড-১৯ পরিস্থিতির মধ্যে খাদ্যের গুণমান বজায় রাখা অত্যন্ত প্রয়োজন বলেও উল্লেখ করেন তিনি। খাদ্য ও কৃষি সংগঠন -এর ভারতে নিযুক্ত প্রতিনিধি মিঃ কোন্ডা চাভভা জানিয়েছেন, খাদ্য সুরক্ষা ও ন্যায্য পথে বাণিজ্য সুনিশ্চিত করতে বিভিন্ন স্তরে নির্দিষ্ট পদক্ষেপ গ্রহণের প্রয়োজন। এক্ষেত্রে এফএও গুরুত্বপূর্ণ পদক্ষেপ গ্রহণ করে চলেছে বলেও উল্লেখ করেন তিনি।
আরও বিস্তারিত তথ্য জানার জন্য ক্লিক করুণ নিম্ন লিখিত লিঙ্ক-এ http://www.fao.org/fao-who-codexalimentarius/news-and-events/news-details/en/c/1395771/
CG/SS/SKD/
(Visitor Counter : 157
রাষ্ট্রপতিরসচিবালয়
আয়ুষ্মান ভব প্রচারাভিযানের ভার্চ্যুয়াল সূচনা করলেন রাষ্ট্রপতি
নতুন দিল্লি, ১৩ সেপ্টেম্বর, ২০২৩
রাষ্ট্রপতি শ্রীমতী দৌপদী মুর্মু আজ গান্ধীনগরের রাজভবন থেকে ভার্চ্যুয়াল মাধ্যমে আয়ুষ্মান ভব প্রচারাভিযানের সূচনা করেছেন।
অনুষ্ঠানে রাষ্ট্রপতি বলেন, আয়ুষ্মান ভব প্রচারাভিযানের লক্ষ্য হল, কোনো মানুষ এবং কোনো গ্রামকে পিছনে না ফেলে রাখা। এই লক্ষ্য সফল হলে সর্বজনীন স্বাস্থ্যের আওতায় সবাইকে আনার যে লক্ষ্য নেওয়া হয়েছে, তাও সফল হবে। তিনি বলেন, যদি প্রতিটি মানুষ ও প্রতিটি পরিবার সুস্থ থাকে, তাহলে সুস্থ ভারত গড়ে তোলার সংকল্প পূর্ণতা লাভ করবে। এই লক্ষ্য অর্জনের জন্য বিভিন্ন মন্ত্রকের সমন্বয়ে উদ্যোগ গ্রহণের প্রশংসা করে তিনি বলেন, এমন বড় মাপের উদ্দেশ্যসাধনের জন্য সকলের সহযোগিতাই প্রয়োজন।
সুবিধাভোগীদের আয়ুষ্মান কার্ড বিতরণ, গ্রামবাসীদের স্বাস্থ্য, পরিচ্ছন্নতা ও পুষ্টির বিষয়ে সচেতন করতে আয়ুষ্মান বৈঠকের আয়োজন, আয়ুষ্মান মেলার আয়োজন, আয়ুষ্মান আপনার দুয়ারে ৩.০ –র আওতায় প্রতি সপ্তাহে গ্রামীণ স্বাস্থ্য কেন্দ্রে বিশেষজ্ঞ চিকিৎসকদের পাঠানোর মতো বিভিন্ন উদ্যোগের প্রশংসা করেন রাষ্ট্রপতি।
রাষ্ট্রপতি বলেন, ভারত বিভিন্ন ক্ষেত্রে নতুন প্রযুক্তি ও কাজের পদ্ধতি গ্রহণে অত্যন্ত উৎসাহের সঙ্গে এগিয়ে চলেছে। ২০২১ সালের সেপ্টেম্বর মাসে ‘আয়ুষ্মান ভারত ডিজিটাল মিশন’-এর সূচনা হয়েছিল বলে উল্লেখ করে তিনি বলেন, অন্যান্য ক্ষেত্রের মতো স্বাস্থ্য পরিষেবা ক্ষেত্রেও ভারত ডিজিটাল অন্তর্ভুক্তিকরণের এক দৃষ্টান্ত স্থাপন করবে।
কেন্দ্রীয় স্বাস্থ্য ও পরিবারকল্যাণ মন্ত্রকের দেশব্যাপী এক স্বাস্থ্য পরিষেবা উদ্যোগ হল আয়ুষ্মান ভব প্রচারাভিযান। এর লক্ষ্য, দেশের প্রতিটি গ্রাম ও শহরে স্বাস্থ্য পরিষেবার সুযোগ পৌঁছে দেওয়া। ১৭ সেপ্টেম্বর থেকে ২ অক্টোবর, ২০২৩ পর্যন্ত ‘সেবা পক্ষকাল’ জুড়ে এই প্রচারাভিযান চলবে।
রাষ্ট্রপতির সম্পূর্ণ ভাষণটি দেখতে এখানে ক্লিক করুন –
https://static.pib.gov.in/WriteReadData/specificdocs/documents/2023/sep/doc2023913251201.pdf
(AC/SD/SKD
প্রধানমন্ত্রীরদপ্তর
প্রধানমন্ত্রী ১৫ জুলাই বারাণসী সফরে যাবেন
শ্রী নরেন্দ্র মোদী ১৫০০ কোটি টাকার বেশি একাধিক প্রকল্পের উদ্বোধন ও শিলান্যাস করবেন
নতুন দিল্লি, ১৩ জুলাই, ২০২১
প্রধানমন্ত্রী শ্রী নরেন্দ্র মোদী আগামী বৃহস্পতিবার  বারাণসী সফরে যাচ্ছেন। তিনি সেখানে একাধিক প্রকল্পের উদ্বোধন ও শিলান্যাস করবেন।
সেদিন বেলা ১১টা নাগাদ প্রধানমন্ত্রী বারাণসী হিন্দু বিশ্ববিদ্যালয়ের হাসপাতালে ১০০ শয্যা বিশিষ্ট প্রসূতি ও শিশু স্বাস্থ্য বিভাগের উদ্বোধন সহ গোদাউলিয়াতে মাল্টি-লেভেল পার্কিং ব্যবস্থা, গঙ্গা নদীতে পর্যটনের উন্নয়নে রো-রো ভেসেল পরিষেবা সহ বারাণসী - গাজিপুর মহাসড়কে তিন লেন বিশিষ্ট উড়ালপুলের সূচনা করবেন। প্রায় ৭৪৪ কোটি টাকার একাধিক প্রকল্পের উদ্বোধন করবেন তিনি। এরপর শ্রী মোদী ৮৩৯ কোটি টাকার বিনিময়ে একাধিক প্রকল্প ও কর্মসূচির শিলান্যাস করবেন। এরমধ্যে রয়েছে, সেন্ট্রাল ইন্সটিটিউট অফ পেট্রোকেমিক্যাল ইঞ্জিনিয়ারিং অ্যান্ড টেকনোলজি -র সেন্টার ফর স্কিল অ্যান্ড টেকনিক্যাল সাপোর্ট শাখা, জল জীবন মিশনের আওতায় ১৪৩টি গ্রামীণ প্রকল্প এবং করখিয়ানভে ম্যাঙ্গো অ্যান্ড ভেজিটেবল ইন্টিগ্রেটেড প্যাক হাউসের শিলান্যাস।
বেলা ১২টা ১৫ নাগাদ প্রধানমন্ত্রী রুদ্রকাশে ইন্টারন্যাশনাল কো-অপারেশন অ্যান্ড কনভেনশন সেন্টার উদ্বোধন করবেন। জাপানের সহায়তায় এই কনভেনশন সেন্টারটি গড়ে তোলা হয়েছে। এরপর, বেলা ২টো নাগাদ প্রধানমন্ত্রী বেনারস হিন্দু বিশ্ববিদ্যালয়ের হাসপাতালে প্রসূতি ও শিশু স্বাস্থ্য বিভাগ পরিদর্শন করবেন। কোভিড পরিস্থিতি মোকাবিলায় প্রস্তুতি পর্যালোচনার জন্য তিনি আধিকারিক ও চিকিৎসা পেশাদারদের এক বৈঠকে মিলিত হবেন।
CG/BD/AS
(Visitor Counter : 146
প্রধানমন্ত্রীরদপ্তর
প্রধানমন্ত্রী পরম পূজনীয় ডঃ শ্রী শ্রী শ্রী শিবকুমার স্বামীগলুর জন্মবার্ষিকীতে তাঁকে শ্রদ্ধা জানিয়েছেন
নয়াদিল্লি, ০১ এপ্রিল, ২০২৩
প্রধানমন্ত্রী শ্রী নরেন্দ্র মোদী পরম পূজনীয় ডঃ শ্রী শ্রী শ্রী শিবকুমার স্বামীগলুর জন্মবার্ষিকীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেন, “ডঃ শ্রী শ্রী শ্রী শিবকুমার স্বামীগলুর জন্মবার্ষিকীতে আমি তাঁকে শ্রদ্ধা জানাই। লক্ষ লক্ষ মানুষের জীবনে তাঁর গভীর প্রভাব রয়েছে। তিনি সর্বদাই সমাজ সেবা জনগণের সশক্তিকরণকে বিশেষ গুরুত্ব দিয়েছেন। আমরা সর্বদাই তাঁর স্বপ্ন পূরণের লক্ষ্যে কাজ করবো”।
PG/PM/SB
(
স্বাস্থ্যওপরিবারকল্যাণমন্ত্রক
কোভিড ত্রাণ সম্পর্কে সর্বশেষ তথ্য
নতুন দিল্লি, ২৬ মে, ২০২১
ভারত সরকার আন্তর্জাতিক সহযোগিতা হিসেবে গত ২৭ এপ্রিল,২০২১ থেকে বিভিন্ন দেশের মাধ্যমে কোভিড সংক্রান্ত ত্রাণ সামগ্রী গ্রহণ করেছে। এইসব চিকিৎসা সংক্রান্ত ত্রাণ সামগ্রী দ্রুত বিভিন্ন রাজ্য ও কেন্দ্রশাসিত অঞ্চলে পাঠানো হয়েছে।
এ পর্যন্ত ১৭,৮৩১ টি অক্সিজেন কন্সেন্ট্রেটর, ১৮,১১১ অক্সিজেন সিলিন্ডার, ১৯ টি অক্সিজেন উৎপাদন প্ল্যান্ট, ১৩,৪৮৯ টি ভেন্টিলেটর / বাই প্যাপ ছাড়াও, ২৫ মে পর্যন্ত ৬.৯ লক্ষ রেমডিসিভির এবং ১২ লক্ষ ফেভিপিরাভির ট্যাবলেট পাওয়া গেছে।
চিকিৎসা সংক্রান্ত অধিকাংশ সামগ্রী পাওয়া গেছে জার্মানি, কুয়েত, ব্রিটেন, দক্ষিণ আফ্রিকা, স্পেন এবং মাদ্রিদ থেকে। স্বাস্থ্য মন্ত্রকের নেতৃত্বে একটি মনিটরিং কমিটি এ বিষয়ে তদারকির কাজ চালাচ্ছে।
CG/SB
(Visitor Counter : 159
প্রধানমন্ত্রীরদপ্তর
প্রধানমন্ত্রী তাঁর বাসভবনে ভারতীয় প্যারালিম্পিক প্রতিনিধিদলকে সংবর্ধনা জানিয়েছেন
নয়াদিল্লি, ০৯ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আজ তাঁর বাসভবনে টোকিও ২০২০ প্যারালিম্পিক প্রতিযোগিতায় অংশ নেওয়া ভারতীয় প্রতিনিধিদলকে সংবর্ধনা জানিয়েছেন। এই প্রতিনিধিদলে প্যারা অ্যাথলিটরা ছাড়াও প্রশিক্ষকরা উপস্থিত ছিলেন।
প্রধানমন্ত্রী দলটির সঙ্গে পরিচিত হন এবং আলাপচারিতায় যোগ দেন। প্রতিযোগিতায় রেকর্ড ভেঙ্গে ঐতিহাসিক ক্রীড়া দক্ষতা প্রদর্শনের জন্য তাঁদের অভিনন্দন জানান তিনি। শ্রী মোদী বলেন, তাঁদের অর্জিত এই সাফল্য দেশের সমগ্র ক্রীড়া ক্ষেত্রে মনোবল উল্লেখযোগ্যভাবে বৃদ্ধি করবে এবং আগামী দিনে উদীয়মান ক্রীড়াবিদদের ক্রীড়া ক্ষেত্রে এগিয়ে আসার উৎসাহ যোগাবে।
প্রধানমন্ত্রী এই প্রতিনিধিদলের অদম্য মনোভাব ও ইচ্ছাশক্তির উচ্ছ্বসিত প্রশংসা করেন। তিনি বলেন, প্যারা অ্যাথলিটরা জীবনে নানা প্রতিকূলতার মধ্যেও অদম্য ইচ্ছাশক্তির জোরে প্রশংসনীয় ক্রীড়া দক্ষতার পরিচয় দিয়েছেন। যাঁরা এই প্রতিযোগিতায় সাফল্য অর্জন করতে পারেনি, তাঁদের মনোবল বাড়িয়ে প্রধানমন্ত্রী বলেন, একজন সত্যিকরের ক্রীড়াবিদ কখনই পরাজয় বা জয়ে হতাশ হন না, শুধু এগিয়ে যান। তিনি বলেন, এই প্যারা অ্যাথলিটরা হলেন দেশের দূত। তাঁরা তাঁদের অসাধারণ ক্রীড়া দক্ষতার মাধ্যমে বিশ্ব মঞ্চে দেশের মর্যাদা বৃদ্ধি করেছেন।
প্রধানমন্ত্রী বলেন, ‘তপস্যা, পৌরুষত্ব এবং পরাক্রম’ – এর মাধ্যমে প্যারা অ্যাথলিটরা তাঁদের প্রতি সাধারণ মানুষের দৃষ্টিভঙ্গীতে পরিবর্তন নিয়ে এসেছেন। তিনি বলেন, আজাদি কা অমৃত মহোৎসব উদযাপনের সময় তাঁদের খেলাধূলা জগতের বাইরে বিভিন্ন বিষয়ে পরিচিত করানো উচিৎ এবং তাঁরা কিভাবে মানুষকে অনুপ্রাণিত করতে পারেন ও পরিবর্তন আনতে সাহায্য করতে পারেন – তা অনুসন্ধান করা দরকার।
তাঁদের আমন্ত্রণ জানানোর জন্য প্রধানমন্ত্রীকে প্যারা অ্যাথলিটরা ধন্যবাদ জানান এবং তাঁরা বলেন যে, একই টেবিলে প্রধানমন্ত্রীর সঙ্গে বসা এক বিরাট সাফল্যের। প্রতিনিয়ত পরামর্শদান, অনুপ্রেরণা এবং সহায়তার জন্য তাঁরা প্রধানমন্ত্রীকে ধন্যবাদ জানান। প্যারা অ্যাথলিটরা বলেন, সাফল্য অর্জনের পর প্রধানমন্ত্রীর কাছ থেকে অভিনন্দনমূলক ফোনকল এসেছে। অন্যান্য দেশের ক্রীড়াবিদদের সামনে এই ধরনের শুভেচ্ছা আসা এক গর্বের বিষয়। সরকার তাঁদের প্রশিক্ষণের জন্য সর্বোত্তম ব্যবস্থা করে দেওয়ার ক্ষেত্রে কোনও রকম অবকাশ রাখেনি বলেও তাঁরা জানান।
বেশ কয়েকজন খেলোয়াড় তাঁদের স্বাক্ষরিত ক্রীড়া সরঞ্জাম প্রধানমন্ত্রীর হাতে উপহার-স্বরূপ তুলে দেন। সমস্ত পদকজয়ীদের স্বাক্ষর করা একটি উত্তরীয় প্রধানমন্ত্রীকে উপহার দেওয়া হয়। শ্রী মোদী বলেন, তাঁদের উপহার-স্বরূপ দেওয়া এই ক্রীড়া সরঞ্জামগুলি নিলাম করা হবে। অনুষ্ঠানে কেন্দ্রীয় ক্রীড়া মন্ত্রী ও কেন্দ্রীয় আইন মন্ত্রী উপস্থিত ছিলেন।
CG/SS/SB
(
শিল্পওবাণিজ্যমন্ত্রক
শিল্প সংস্থাগুলির জন্য এক জানলা অনুমোদন ব্যবস্থাপনা
নয়াদিল্লী, ৫ ফেব্রুয়ারি, ২০২১
দেশে শিল্প সংস্থাগুলির অনুমোদন এবং ছাড়পত্র পাওয়ার ক্ষেত্রে কেন্দ্র এক জানলা ব্যবস্থা সূচনা করার জন্য বিভিন্ন উদ্যোগ নিয়েছে। তথ্যপ্রযুক্তির বিভিন্ন মঞ্চ থাকা সত্ত্বেও বিনিয়োগের ক্ষেত্রে কেন্দ্র এবং রাজ্য সরকারগুলির একক জানালা ব্যবস্থা রয়েছে। কিন্তু তা সত্ত্বেও বিভিন্ন দপ্তরের থেকে তথ্য সংগ্রহ করতে হয় এবং ছাড়পত্রের অনুমতি পেতে হয়। এই সমস্যার সমাধানের জন্য কেন্দ্রীয় স্তরে একটি বিনিয়োগ ছাড়পত্র সেল তৈরি করা হয়েছে যার মাধ্যমে বিনিয়োগের আগে বিভিন্ন পরামর্শ ও তথ্য, ল্যান্ডব্যাঙ্ক সংক্রান্ত তথ্য, কেন্দ্র এবং রাজ্যস্তরে বিভিন্ন ছাড়পত্র পাওয়ার ক্ষেত্রে প্রয়োজনীয় তথ্য সরবরাহ করা হবে। ২০২০-২১ অর্থবর্ষের বাজেটে এই ঘোষণা করা হয়েছিল।
এই সেলে ডিজিটাল পদ্ধতিতে কেন্দ্র ও রাজ্য সরকারগুলির বিভিন্ন ছাড়পত্র দেওয়া হবে যার সাহায্যে ভারতে ব্যবসায়িক কাজকর্ম শুরু করা যাবে। বিনিয়োগ সংক্রান্ত ছাড়পত্রের এই সেলটি জাতীয় পোর্টালের সঙ্গে যুক্ত থাকবে যার মাধ্যমে কেন্দ্র ও রাজ্যের বিভিন্ন মন্ত্রক ও দপ্তর একযোগে কাজ করবে। এর ফলে বিনিয়োগকারীদের বিভিন্ন দপ্তর এবং প্ল্যাটফর্ম গিয়ে তথ্য ও ছাড়পত্র সংগ্রহ করতে হবে না। বিনিয়োগকারীদের সময় বাঁচবে ও নির্দিষ্ট সময়ে তাদের কাজ শুরু করতে পারবে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিল্প ও বাণিজ্য প্রতিমন্ত্রী শ্রী সোম পরকাশ।
উপ-রাষ্ট্রপতিরসচিবালয়
উপরাষ্ট্রপতির কোভিড-১৯ পরীক্ষার ফল নেতিবাচক এসেছে, আশা করা যাচ্ছে খুব শীঘ্রই তিনি স্বাভাবিক কাজকর্ম ফের শুরু করবেন
নয়াদিল্লী, ১২ অক্টোবর, ২০২০
উপরাষ্ট্রপতি শ্রী এম ভেঙ্কাইয়া নাইডুর আজ কোভিড-১৯ পরীক্ষার ফল নেতিবাচক এসেছে। ২৯শে সেপ্টেম্বর কোভিড-১৯ ধরা পরার পর থেকে চিকিৎসার জন্য তিনি হোম কোয়ারেনটাইনে ছিলেন।
এইমস-এর চিকিসকদল আজ নিয়মানুসারে আরটি-পিসিআর পরীক্ষা করে। উপরাষ্ট্রপতি এবং তাঁর স্ত্রী শ্রীমতি উষা নাইডুর কোভিড-১৯ পরীক্ষার ফল নেতিবাচক এসেছে।
শ্রী নাইডু সুস্থ আছেন এবং চিকিৎসকদের পরামর্শ অনুযায়ী খুব শীঘ্রই তিনি স্বাভাবিক কাজকর্ম ফের শুরু করবেন বলে আশা করা যাচ্ছে। যারা তাঁরা মঙ্গলকামনা করেছেন তাদের সকলকেই তিনি ধন্যবাদ জানিয়েছেন।
CG/SS/NS
(Visitor Counter : 93
প্রধানমন্ত্রীরদপ্তর
করোনা ভাইরাস মোকাবিলায় জোরালো পদক্ষেপ নিতে সার্ক গোষ্ঠীভুক্ত দেশগুলির প্রতি প্রধানমন্ত্রীর আহ্বান
নয়াদিল্লি, ১৩ মার্চ, ২০২০
করোনা ভাইরাস মোকাবিলায় প্রধানমন্ত্রী শ্রী নরেন্দ্র মোদী জোরালো পদক্ষেপ নিতে দক্ষিণ এশীয় আঞ্চলিক সহযোগিতা গোষ্ঠীভুক্ত  দেশগুলিকে জোরালো নীতিকৌশল গ্রহণ করতে বলেছেন। ভিডিও কনফারেন্সের মাধ্যমে এই নীতিকৌশল নিয়ে আলোচনা এবং এই বিশ্বে স্বাস্থ্যকর পরিবেশ গড়ে তুলতে সার্কভুক্ত দেশগুলির একত্রিতভাবে দৃষ্টান্ত স্থাপন করারও তিনি পরামর্শ দেন।
একগুচ্ছ ট্যুইট বার্তায় প্রধানমন্ত্রী বলেন, বিশ্বের মোট জনসংখ্যার সিংহভাগ মানুষই দক্ষিণ এশিয়ায় বসবাস করেন। এই অঞ্চলের মানুষদের সুস্বাস্থ্যের বিষয়টি তাই নিশ্চিত করতে হবে। কোভিড-১৯ নোভেল করোনা ভাইরাসের মোকাবিলায় সরকার সবরকম চেষ্টা চালাচ্ছে বলে তিনি জানান।
CG/CB/SB
(Visitor Counter : 82
রেলমন্ত্রক
করোনা ভাইরাস  সংক্রমণ ঠেকাতে ভারতীয় রেলের ব্যাপক উদ্যোগ
নয়াদিল্লি, ১১ মার্চ, ২০২০
করোনা ভাইরাস -এর সংক্রমণ ঠেকাতে ভারতীয় রেল ব্যাপক উদ্যোগ গ্রহণ করেছে। রেল এবং শিল্প ও বাণিজ্য মন্ত্রী শ্রী পীযূষ গোয়েল রেল বোর্ডকে নির্দেশ দিয়েছেন ভারতীয় রেল পরিষেবায় এই ভাইরাস সংক্রমণ প্রতিহত করতে যথাযথ ব্যবস্থা নিতে হবে। রেল বোর্ডের চেয়ারম্যান শ্রী বিনোদ কুমার যাদব পরিস্থিতির মোকাবিলায় গত ৫ এবং ৬ তারিখ ভিডিও কনফারেন্সের মাধ্যমে সব জেনারেল ম্যানেজারের সঙ্গে বৈঠক করেন।
রেলের জোন, ডিভিশন এবং ইউনিটগুলির প্রধানরা তাঁদের সংশ্লিষ্ট এলাকায় কি কি ব্যবস্থা গ্রহণ করেছেন সে সম্পর্কে জানান। রেল বোর্ড, জোন, ডিভিশন – প্রতিটি পর্যায়ে পরিস্থিতির দিকে নজর রাখা হচ্ছে। বিভিন্ন জায়গায় কন্ট্রোল রুম খোলা হয়েছে। রেলকর্মীদের এ বিষয়ে সতর্ক করে রাখা হয়েছে। সংশ্লিষ্ট স্বাস্থ্য কর্তৃপক্ষদের সঙ্গে সমন্বয় বজায় রাখা হচ্ছে।
কোভিড-১৯ ভাইরাস সংক্রমণ প্রতিরোধে ভারতীয় রেলের :
 কোভিড-১৯ সংক্রান্ত তথ্য, শিক্ষা ও জনসংযোগ সংক্রান্ত বিভিন্ন জিনিস যেমন পোস্টার, আঞ্চলিক ভাষায় লেখা প্রচার পুস্তিকা রেল স্টেশন এবং ট্রেনের কামরায় এমনভাবে রাখতে হবে যাতে সকলে সেটি দেখতে পান। হাসপাতালে রোগীদের মধ্যে এবং রেল কলোনিগুলিতেও এই জনসচেতনতামূলক সামগ্রী বিতরণ করা হচ্ছে। এছাড়া, বিভিন্ন রেল স্টেশনে অডিও এবং ভিডিও ক্লিপ চালানো হচ্ছে ও জনসাধারণের জন্য বিভিন্ন স্টেশনে এ সংক্রান্ত ঘোষণাও করা হচ্ছে।
 রেলের হাসপাতালগুলিতে যাঁদের জ্বর হয়েছে তাঁদের আলাদাভাবে রাখা হচ্ছে। চিকিৎসাকর্মীদের রোগ সংক্রমণের হাত থেকে বাঁচাতে যথাযথ ব্যবস্থাও নেওয়া হয়েছে।
 করোনা ভাইরাস সংক্রমণের সন্দেহে চিকিৎসার জন্য রেলের হাসপাতালগুলিতে ১,১০০টি আইসোলেশন বেডের ব্যবস্থা করা হয়েছে। এছাড়া, দেশ জুড়ে রেল ১২,৪৮৩টি শয্যাকে কোয়ারান্টাইনের জন্য চিহ্নিত করেছে।
 চিকিৎসাকর্মীদের পরামর্শ দেওয়া হয়েছে কোন রেলের হাসপাতাল বা স্বাস্থ্যকেন্দ্রে যদি কোন রোগীর মধ্যে করোনা ভাইরাস সংক্রমণের আশঙ্কা দেখা যায়, তাহলে রেল বোর্ড এবং স্থানীয় স্বাস্থ্য বিভাগকে তৎক্ষণাৎ জানাতে হবে। প্রতিটি জোনের মেডিকেল ইনচার্জদের সংশ্লিষ্ট রাজ্য কর্তৃপক্ষের সঙ্গে পরিস্থিতির বিষয়ে সবসময় যোগাযোগ রেখে চলার পরামর্শ দেওয়া হয়েছে যাতে যে কোন পরিস্থিতিতে প্রয়োজনীয় ব্যবস্থা গ্রহণ করা যায়।
 রেলের হাসপাতালগুলিতে কন্ট্রোল রুম এবং টেলিফোন হেল্পলাইনের ব্যবস্থাও করা হয়েছে।
CG/CB/DM
(Visitor Counter : 68
প্রতিরক্ষামন্ত্রক
২০তম ভারত – ফ্রান্স জয়েন্ট স্টাফ আলোচনা প্যারিসে অনুষ্ঠিত হয়েছে
নতুন দিল্লি, ১৪ই এপ্রিল, ২০২২
২০তম ভারত – ফ্রান্স জয়েন্ট স্টাফ আলোচনা প্যারিসে অনুষ্ঠিত হয়েছে। ভারতের পক্ষে অ্যাসিস্ট্যান্ট চিফ অফ ইন্টিগ্রেটেড স্টাফ  এয়ার ভাইস মার্শাল বি মনিকান্তন এবং ফ্রান্সের পক্ষে সে দেশের দ্বিপাক্ষিক সহযোগিতার প্রধান ব্রিগেডিয়ার জেনারেল এরিক পেলটিয়ার আলোচনায় পৌরোহিত্য করেন। ১২ ও ১৩ই এপ্রিল অনুষ্ঠিত এই বৈঠক অত্যন্ত সৌহার্দ্যপূর্ণ পরিবেশে হয়েছে। আলোচনায় দুই দেশের প্রতিরক্ষা সংক্রান্ত সহযোগিতার বিষয় নিয়ে মতবিনিময় হয়। ভারত – ফ্রান্স জয়েন্ট স্টাফ আলোচনার মাধ্যমে উভয় দেশের প্রতিরক্ষা ক্ষেত্রে সহযোগিতা বৃদ্ধির বিভিন্ন বিষয় নিয়ে নিয়মিত মতবিনিময় করা হয়।
CG/CB/SFS
(Visitor Counter : 75
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ক্ষুদ্র এবং মাঝারি শিল্পোদ্যোগ ক্ষেত্রে স্টার্ট-আপ ইন্ডিয়া কর্মসূচি
নয়াদিল্লি, ১১ জুলাই, ২০১৯
কেন্দ্রীয় সরকার দেশে পরিবেশ-বান্ধব স্টার্ট-আপ গড়ে তোলার উদ্দেশ্যে ‘স্টার্ট-আপ ইন্ডিয়া’ কর্মসূচির সূচনা করেছে। এক্ষেত্রে একাধিক ছাড়ের কথাও বলা হয়েছে। ছ’টি শ্রম আইন এবং তিনটি পরিবেশ সংক্রান্ত আইন, দেউলিয়া বিধি, সরকারি কেনাকাটার ক্ষেত্রে নিয়ম শিথিল করা, মেধাসত্ত্ব ও ট্রেডমার্কের ক্ষেত্রে প্রদেয় অর্থে ছাড়, আয়কর ছাড় ইত্যাদি ক্ষেত্রে সুবিধা দেওয়া হয়েছে। এইসব নিয়ম সঠিকভাবে প্রণয়নের জন্য অতিক্ষুদ্র, ক্ষুদ্র এবং মাঝারি শিল্পোদ্যোগ মন্ত্রক ‘সম্বন্ধ’ নামে একটি পোর্টাল চালু করেছে।
লোকসভায় এক প্রশ্নের লিখিত জবাবে এই তথ্য জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি।
CG/SS/DM
(Visitor Counter : 68
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
দেশে এখন ২,১৩,৮৩০ জন কোভিড-১৯ সংক্রমিত সুস্থ হয়ে গেছেন
সুস্থ হয়ে ওঠার হার বৃদ্ধি পেয়ে হয়েছে ৫৪.১৩ শতাংশ
নতুনদিল্লি, ২০ জুন, ২০২০
দেশে কোভিড-১৯এ সংক্রমিত ৯,১২০ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা ২,১৩,৮৩০ জন। অর্থাৎ কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে। এই মুহূর্তে এর পরিমাণ ৫৪.১৩ শতাংশ। বর্তমানে ১,৬৮,২৬৯ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
এখন নমুনা পরীক্ষা করার জন্য দেশে পরীক্ষাগারের সংখ্যা বৃদ্ধি পেয়েছে। সরকারী পরীক্ষাগার ৭১৫টি ও বেসরকারি পরীক্ষাগার ২৫৯টি ౼অর্থাৎ মোট ৯৭৪টি পরীক্ষাগার রয়েছে। এর মধ্যে ৩৫০টি সরকারী ও ১৯৩টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৩৮টি সরকারি ও ১৮টি বেসরকারী পরীক্ষাগারে  ট্রুন্যাটের মাধ্যমে এবং ২৭টি সরকারি ও ৪৮টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ১,৮৯,৮৬৯টি নমুনা পরীক্ষা করা হয়েছে। এ পর্যন্ত মোট ৬৬,১৯,৪৯৬টি নমুনার পরীক্ষা হয়েছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
প্রধানমন্ত্রীরদপ্তর
ভারত আপনার আগমনের অপেক্ষায় – মার্কিন রাষ্ট্রপতি ডোনাল্ড ট্রাম্পের উদ্দেশে বললেন প্রধানমন্ত্রী মোদী
নয়াদিল্লি, ২৪ ফেব্রুয়ারি, ২০২০
মার্কিন রাষ্ট্রপতি ডোনাল্ড ট্রাম্পের দু’দিনের সরকারি সফরে ভারতে আসার প্রাক্কালে প্রধানমন্ত্রী শ্রী নরেন্দ্র মোদী বলেছেন, “ভারত আপনার আগমনের অপেক্ষায়@POTUS realDonaldTrump”।
এক ট্যুইট বার্তায় প্রধানমন্ত্রী বলেছেন, “আপনার সফর নিঃসন্দেহে আমাদের দুই দেশের মধ্যে বন্ধুত্বকে আরও নিবিড় করতে চলেছে। খুব শীঘ্রই আপনার সঙ্গে আমেদাবাদে দেখা হচ্ছে”।
রাষ্ট্রপতি ডোনাল্ড ট্রাম্প আজ আমেদাবাদে পৌঁছবেন। সেখানে পৌঁছে তিনি মোতেরা স্টেডিয়ামে নমস্তে ট্রাম্প অনুষ্ঠানে যোগ দেবেন এবং পরে সবরমতি আশ্রম ঘুরে দেখবেন।
আজ সন্ধ্যায় রাষ্ট্রপতি ট্রাম্প দিল্লি পৌঁছবেন। এরপর, প্রধানমন্ত্রী মোদীর সঙ্গে তাঁর একাধিক জাতীয় ও আন্তর্জাতিক বিষয় নিয়ে বিস্তারিত আলোচনার সম্ভবনা রয়েছে।
CG/BD/SB
(Visitor Counter : 76
ক্রেতা, খাদ্যএবংগণবন্টনমন্ত্রক
ভোজ্যতেল ও তৈলবীজের মজুত রাখার পরিমাণ সংক্রান্ত নির্দেশিকা কার্যকর করার জন্য রাজ্য / কেন্দ্রশাসিত অঞ্চলগুলির সঙ্গে বৈঠক
নয়াদিল্লি, ৯ ফেব্রুয়ারি, ২০২২
কেন্দ্র তেশরা ফেব্রুয়ারি এক বিজ্ঞপ্তিতে ভোজ্যতেল ও তৈলবীজের মজুত রাখার পরিমাণ নির্ধারণ সংক্রান্ত নির্দেশিকাটির সময়সীমা ৩০শে জুন পর্যন্ত বাড়িয়ে দিয়েছে। দেশজুড়ে ভোজ্যতেলের মূল্য নিয়ন্ত্রণ করার জন্যই এই পদক্ষেপ। এর ফলে, তৈলবীজ এবং ভোজ্যতেল মজুত রাখার ক্ষেত্রে সরকার প্রয়োজনীয় নিয়ন্ত্রণ করতে পারবে। এই মর্মে ৮ই ফেব্রুয়ারি খাদ্য ও গণবন্টন দপ্তর একটি বৈঠকের আয়োজন করে। বৈঠকে সব রাজ্য / কেন্দ্রশাসিত অঞ্চলকে ভোজ্যতেল ও তৈলবীজ মজুত রাখার পরিমাণ সংক্রান্ত নির্দেশিকা যথাযথভাবে কার্যকর করার জন্য কি কি পদক্ষেপ নেওয়া হচ্ছে তা নিয়ে আলোচনা হয়েছে। সরবরাহ শৃঙ্খলে যাতে ব্যাঘাত না ঘটে এবং বৈধ ব্যবসা-বাণিজ্যে কোনও সমস্যার সৃষ্টি না হয় তা বিবেচনা করে রাজ্য / কেন্দ্রশাসিত অঞ্চলগুলিকে, এই নির্দেশিকা কার্যকর করার পরামর্শ দেওয়া হয়েছে।
ভোজ্যতেলের ক্ষেত্রে খুচরো ব্যবসায়ীরা সর্বোচ্চ ৩০ ক্যুইন্টাল তেল মজুত রাখতে পারবেন। পাইকারী ব্যবসায়ীরা ৫০০ ক্যুইন্টাল, বৃহৎ শৃঙ্খলে যুক্ত খুচরো ব্যবসায়ী এবং দোকানগুলিতে ৩০ ক্যুইন্টাল, গুদামে ১ হাজার ক্যুইন্টাল ভোজ্যতেল মজুত রাখা যাবে। যেখানে ভোজ্যতেল উৎপাদন করা হয় সেখানে উৎপাদিত তেল সর্বোচ্চ ৯০ দিন মজুত রাখা যাবে।
তৈলবীজের ক্ষেত্রে খুচরো ব্যবসায়ীরা সর্বোচ্চ ১০০ ক্যুইন্টাল তৈলবীজ মজুত রাখতে পারবেন। পাইকারী ব্যবসায়ীরা ২,০০০ ক্যুইন্টাল তৈলবীজ মজুত রাখতে পারবেন। এছাড়াও যেখানে ভোজ্যতেল উৎপাদন করা হয় সেখানে সংগৃহিত তৈলবীজ সর্বোচ্চ ৯০ দিন মজুত রাখা যাবে। আমদানিকারক ও রপ্তানিকারকদের ক্ষেত্রে কিছু শর্তাবলী ছাড়া এই নিয়ম প্রযোজ্য হবে না।
যদি কেউ নির্ধারিত পরিমাণের চাইতে বেশি পরিমাণে তেল মজুত রাখেন, সেক্ষেত্রে তাঁকে খাদ্য ও গণবন্টন দপ্তরের ওয়েবসাইট - https://evegoils.nic.in/eosp/login-এ বিষয়টি জানাতে হবে। এক্ষেত্রে ৩০ দিনের মধ্যে সরকার নির্ধারিত পরিমাণ অনুযায়ী ভোজ্যতেল ও তৈলবীজ মজুত রাখার ব্যবস্থা করতে হবে ।
রাজ্য / কেন্দ্রশাসিত অঞ্চলগুলিকে বলা হয়েছে, তারা যাতে নিয়মিত এই পোর্টালের ওপর নজর রাখে এবং কোথাও মজুতের পরিমাণ বেশি হলে প্রয়োজনীয় ব্যবস্থা নেয়। বাড়তি মজুত, কালোবাজারির মতো অন্যায্য বাণিজ্য আটকানোর জন্য এই উদ্যোগ নেওয়া হয়েছে। রাজ্য / কেন্দ্রশাসিত অঞ্চলগুলিকে আন্তর্জাতিক বাজারের বর্তমান মূল্য সম্পর্কে জানানো হয়েছে। এর ফলে ভারতীয় বাজার কিভাবে প্রভাবিত হচ্ছে বৈঠকে সেই প্রসঙ্গও উল্লেখ করা হয়।
CG/CB/DM/
(Visitor Counter : 109
নারীওশিশুবিকাশমন্ত্রক
নারী ও শিশুবিকাশ মন্ত্রক ২০২১ সালের মানবপাচার  বিলের জন্য মন্তব্য/প্রস্তাব আহ্বান করছে
নতুনদিল্লি, ৪ঠা জুলাই, ২০২১
নারী ও শিশুবিকাশ মন্ত্রক ২০২১ সালের মানবপাচার  বিলের খসড়ার জন্য সংশ্লিষ্ট সকলের কাছ থেকে মন্তব্য/প্রস্তাব আহ্বান করেছে। মানব পাচার বিশেষত নারী ও শিশু পাচার প্রতিহত করা, কেউ পাচারের শিকার হলে তাঁর দেখাশোনা এবং পুনর্বাসনের ব্যবস্থা করা এই বিলের মূল উদ্দেশ্য। এছাড়াও ক্ষতিগ্রস্ত মানুষদের মানবাধিকার রক্ষা করা, তাঁদের জন্য আইনি, অর্থনৈতিক সহায়তা ও সমাজে সম্মান বজায় রাখা নিশ্চিত করার পাশাপাশি পাচারকারীদের বিরুদ্ধে যথাযথ ব্যবস্থা নেওয়ার দিকটিও এই বিলে থাকবে। চুড়ান্ত খসড়াটি মন্ত্রিসভায় অনুমোদনের জন্য পাঠানো হবে। অনুমোদনের পর সেটি সংসদের উভয় কক্ষে পাস করিয়ে আইনে পরিণত করা হবে। সীমান্তে মানুষ পাচারের মত ঘটনাতেও এই আইন প্রযোজ্য হবে।
খসড়া বিলের বিষয়ে মন্তব্য/প্রস্তাব ১৪ই জুলাইয়ের মধ্যে ইমেলে santanu.brajabasi[at]gov[dot]in এই ঠিকানায় পাঠাতে হবে ।
খসড়া বিলটি দেখতে চাইলে নীচের লিঙ্কে ক্লিক করুনঃ-
https://wcd.nic.in/acts/public-notice-and-draft-trafficking-persons-prevention-care-and-rehabilitation-bill-2021
CG/CB
(Visitor Counter : 1008
প্রধানমন্ত্রীরদপ্তর
গুরু গোবিন্দ সিং জি-র প্রকাশ পর্ব উপলক্ষ্যে প্রধানমন্ত্রীর শুভেচ্ছা
নয়াদিল্লি, ০২ জানুয়ারী, ২০১৯
গুরু গোবিন্দ সিং জি-র প্রকাশ পর্ব উপলক্ষ্যে প্রধানমন্ত্রী শ্রী নরেন্দ্র মোদী শুভেচ্ছা জানিয়েছেন। এক বার্তায় প্রধানমন্ত্রী বলেছেন, ‘গুরু গোবিন্দ সিং জি-র প্রকাশ পর্বে তাঁকে বিনম্র শ্রদ্ধা’।
CG/BD/NS
(Visitor Counter : 69
জাহাজচলাচলমন্ত্রক
কেন্দ্রীয় মন্ত্রী শ্রী মনসুখ মান্ডভিয়া ভি ও চিদমবরনর বন্দরে সরাসরি প্রবেশ ব্যবস্থার সূচনা করেছেন
নয়াদিল্লি, ২৭ অক্টোবর, ২০২০
কেন্দ্রীয় জাহাজ পরিবহণ প্রতিমন্ত্রী শ্রী মনসুখ মান্ডভিয়া ভিডিও কনফারেন্সের মাধ্যমে ভি ও চিদাম্বরনর বন্দরে ফলকের আবরণ উন্মোচন করে সরাসরি বন্দরে প্রবেশ ব্যবস্থার সূচনা করেছেন।
এই ব্যবস্থার সূচনা করে শ্রী মান্ডভিয়া বলেন, পরিবহণ খাতে খরচ কমাতে এবং পণ্য পরিবহণে আরও গতি সঞ্চার করতে এটি একটি গুরুত্বপূর্ণ পদক্ষেপ। সরাসরি বন্দরে প্রবেশ ব্যবস্থা রপ্তানিকারীদের কাছে সহজে ব্যবসা-বাণিজ্যে অনুকূল বাতাবরণ প্রদান করবে। এমনকি, পণ্য পরিবহণ খাতে সময় সাশ্রয়ের সঙ্গে সঙ্গে পরিবহণ বাবদ মাশুল হার কমবে। সেই সঙ্গে, আন্তর্জাতিক বাণিজ্যে জাহাজে পণ্য বোঝাইয়ের ক্ষেত্রেও প্রতিযোগিতা বৃদ্ধি পাবে।
বন্দরে সরাসরি প্রবেশের ক্ষেত্রে অত্যাধুনিক এই ব্যবস্থা উৎপাদন কেন্দ্র থেকে কন্টেনারগুলি সরাসরি বন্দরে পৌঁছে যাবে। এর ফলে, জাহাজে পণ্য বোঝাইয়ের ক্ষেত্রে আরও গতি আসবে এবং রপ্তানিকারীরা সরাসরি কন্টেনার টার্মিনালে পণ্য সামগ্রী নিয়ে পৌঁছে যেতে পারবেন। সাগরমালা কর্মসূচির আওতায় ভি ও চিদাম্বরনর বন্দর ট্রাক পার্কিং টার্মিনালের ভেতর ১৮ হাজারেরও বেশি বর্গকিলোমিটার এলাকা জুড়ে এই ব্যবস্থা গড়ে তোলা হয়েছে।
অত্যাধুনিক এই ব্যবস্থার সূচনা প্রসঙ্গে মন্ত্রকের সচিব ডঃ সঞ্জীব রঞ্জন বলেন, বন্দরগুলিতে তথ্য প্রযুক্তি পরিচালিত পরিকাঠামো বন্দরের কাজকর্ম পরিচালন ব্যবস্থাকে বিশ্ব মানের করে তুলতে সাহায্য করবে এবং মন্ত্রক ২০৩০ সালের মধ্যে বন্দরগুলিতে বিশ্ব মানের পরিকাঠামো গড়ে তোলার যে পরিকল্পনা নিয়েছে, তা বাস্তবায়িত করতে এ ধরনের উদ্যোগ সাহায্য করবে। অনুষ্ঠানে মন্ত্রকের উচ্চ পদস্থ আধিকারিকরা ছাড়াও ভি ও চিদাম্বরনর বন্দর ট্রাস্টের চেয়ারম্যান শ্রী টি কে রামচন্দ্রণ, সেন্ট্রাল ওয়্যার হাউসিং কর্পোরেশনের ম্যানেজিং ডাইরেক্টর শ্রী অরুণ কুমার শ্রীবাস্তব প্রমুখ ভার্চ্যুয়াল পদ্ধতিতে যোগ দেন।
CG/BD/SB
(Visitor Counter : 187